Tafelberg-lyk: Vrou se identiteit bekend | Maroela Media
Chris Nikoi, die man van Charlotte Nikoi wat op 21 Maart op die Platteklip-ravynroete op Tafelberg in Kaapstad verdwyn het, het Saterdag bevestig die ontbinde liggaam wat Dinsdagoggend op die berg gevind is, is dié van sy vrou.
EWN berig DNS-toetse het bevestig dat dit Charlotte (50) se liggaam is. Volgens die nuusagentskap sal Chris (57) vandag vanuit New York na Suid-Afrika vlieg.
Maroela Media het vroeër berig 'n vrou se liggaam is Dinsdag omstreeks 10:15 deur speurders van die provinsiale speurtak en wildbewaarders van SANParke gevind. Die liggaam is in die omgewing van die Platteklip-ravynroete gevind waar Charlotte, 'n assistent-direkteur van Unicef, verdwyn het toe sy saam met haar man en een van hul drie dogters op 21 Maart (Menseregtedag) op die roete gaan stap het.
Chris het haar die volgende dag in Johannesburg as vermis aangemeld nadat hulle haar nie in Kaapstad of Johannesburg kon opspoor nie. Twee weke later het die gesin 'n R50 000-beloning uitgeloof met die hoop om haar op te spoor.
Unicef het Saterdag 'n verklaring uitgereik om te bevestig dat Charlotte se liggaam gevind is. "Ons almal by Unicef is baie hartseer oor hierdie nuus en betuig ons innige simpatie met haar familie. Charlotte was 'n toegewyde kollega wat die afgelope 18 jaar van haar lewe gewy het aan die werk en waardes van die Verenigde Nasies. Haar warmte en volgehoue ondersteuning sal gemis word deur almal wat haar geken het," lui die verklaring.
Unicef het ook die Suid-Afrikaanse owerhede bedank vir hul pogings om Charlotte op te spoor. "Ons versoek dat haar familie se privaatheid in hierdie baie moeilike tyd gerespekteer word."
En die oorsaak was 'n ongeluk of was dit misdaad?
Kom ons dink vir 'n oomblik hieroor….jy en jou vrou en jou dogter gaan stap teen Tafelberg uit. Jou vrou wil omdraai…en jy laat haar? As sy omdraai omdat sy sleg voel of moeg is….is dit des te meer 'n rede om haar te vergesel….jy en jou dogter kan op 'n anderdag die berg kom uitklim. Dan ry jy af met die kabelkar…en kry jou vrou nêrens nie. Nie op haar foon nie, nie by die hotel nie, nie by 'n familielid nie, nie by vriende nie….nêrens nie. En wat doen jy dan? Jy vlieg 1800km Johannesburg toe en meld… Lees meer »
Hy het Saterdag bevestig dat dit die lyk is van sy vrou maar hy vlieg vandag uit New York.
Dis baie jammer. Sterkte aan die familie.
Sjoe. Ek verstaan nie… jou vrou is vermis en jy gaan eers trrug Johannesburg toe en meld haar daar as vermis aan en nie in Kaapstad waar sy vermis is nie. Dan vlueg jy New York toe en gaan aan met jou lewe.